钦定古今图书集成/明伦汇编/官常典/第177卷 > 周
## 钦定古今图书集成/明伦汇编/官常典/第177卷 > 周

### 成王作周官始立三公三孤之职

按《书经周官》：“立太师、太傅、太保，兹惟三公，论道经邦，
燮理阴阳。”

〈孔传〉师，天子所师法。傅，傅相天子。保，保安天子于德义者。此惟三公之任，佐王论道，以经纬国事，和理阴阳，言有德乃堪之。

《官不必备》，惟其人。

〈孔传〉三公之官，不必备员，惟其人有德乃处之。

少师、少傅、少保曰“三孤。”

〈孔传〉此三官，名曰“三孤。”孤，特也。言卑于公，尊于卿，特置此三者。

贰公弘化。寅亮天地，弼予一人。

〈孔传〉副贰三公，弘大道化，敬信天地之教，以辅我一人之治。